***ЦЕЛИ***

**Организиране и ефективно осъществяване на държавната здравна политика в областта на общественото здравеопазване на територията на съответната област.**

**Опазване здравето на населението в страната чрез промоция на здраве, профилактика на болестите и държавен здравен контрол.**

**Ограничаване на заболяемостта и смъртността от инфекциозни заболявания чрез подобряване ефективността на епидемиологичния надзор, профилактиката и контрола на заразните болести и прилагане на противоепидемични и изолационно-ограничителни мерки спрямо болни и контактни лица, както и чрез повишаване на имунизационния обхват.**

**Намаляване риска за здравето на човека и повишаване качеството на живот чрез повишаване ефективността на държавния здравен контрол и достигане високо ниво на съответствие с националните и европейските изисквания на обектите с обществено предназначение, продуктите, стоките и дейностите със значение за здравето на човека, и факторите на жизнената среда.**

***СПЕЦИФИЧНИ ЦЕЛИ***

Прилагане на интердисциплинарен подход при изпълнение на политиките за промоция на здравето и профилактика на болестите на междуинституционално равнище при водеща и координираща роля на Министерството на здравеопазването (МЗ) чрез регионалните здравни инспекции (РЗИ) и активно включване на професионални и неправителствени организации, сдружения, медии и др.

1. ***В областта на промоция на здравето и профилактика на болестите***

Прилагане на интегрирани модули за интервенция за намаляване факторите на риска (поведенчески, на жизнената среда) при различните възрастови и професионални групи и др. чрез използване на различни стратегии за координиране на дейностите на специалистите.

1. ***В областта на надзора на заразните болести***

Опазване на здравето на гражданите от заразни болести чрез поддържане на ефективен епидемиологичен надзор, профилактика и контрол над заразните болести.

1. ***В областта на държавния здравен контрол***

Опазване на общественото здраве чрез поддържане и подобряване на ефективността на държавния здравен контрол на обектите с обществено предназначение, продуктите и стоките и дейностите със значение за здравето на човека и факторите на жизнената среда и усъвършенстване на системите за мониторинг на факторите на жизнената среда (шум, йонизиращи и нейонизиращи лъчения, питейни води, води за къпане, минерални води и др.).

***МЕРКИ***

1. Провеждане на ефективен държавен здравен контрол по прилагане на законодателството на Европейския съюз (ЕС) и на националното законодателство за обекти с обществено предназначение; за продукти, стоки и дейности със значение за здравето на човека; за фактори на жизнената среда, надзора на заразните болести и опазване на общественото здраве.
2. Извършване на независима, компетентна и прозрачна инспекционна дейност при спазване на утвърдени стандартни оперативни процедури, ръководства или указания.
3. Предоставяне на своевременна и достоверна информация на обществеността за резултатите от провеждания държавен здравен контрол.
4. Анализиране на регионално ниво на демографските показатели и здравното състояние на населението, търсене на зависимост между тях, факторите на жизнената среда и начина на живот с оглед разработване на регионални профилактични програми.
5. Разширяване на инициативите за промоция на здраве, повишаване на информираността на населението за основните предпоставки за здравословен начин на живот.
6. Изпълнение на дейности по програми и проекти в областта на опазване на общественото здраве.
7. Изпълнение на Имунизационния календар на Република България. Постигане и поддържане на висок имунизационен обхват в тясно взаимодействие с всички ведомства, неправителствения сектор и местната власт с цел осигуряване на ефективна защита на населението от ваксинопредотвратими заболявания; недопускане възникването на взривове и епидемии от ваксинопредотвратими заболявания, протичащи с висока заболяемост, смъртност и усложнения.
8. Опазване на общественото здраве чрез организиране на бърз отговор при възникване на епидемични ситуации, взривове и епидемии от заразни болести.
9. Провеждане на граничния здравен контрол за предотвратяване разпространението на болести на територията на страната, които представляват опасност за общественото здраве, чрез ранно откриване и изолация на болни и техните контактни лица сред пристигащите лица.
10. Провеждане на системен, в съответствие със законодателството и препоръките на ЕС, мониторинг и оценка на факторите на жизнената среда, с оглед предотвратяване на възможните рискове за здравето на населението.
11. Провеждане на лабораторни изследвания при спазване на процедурите, съгласно получената акредитация по БДС ISO 17 025 или БДС ISO 17 020. Разширяване обхвата на акредитация на ЛИК при регионалните здравни инспекции с междуобластни функии с всички показатели, свързани с анализа на продуктитите и стоките и факторите на жизнената среда. Повишаване капацитета на лабораторната дейност на регионалните здравни инспекции.
12. Осъществяване на ефективна координация на РЗИ с други регионални структури, националните центрове по проблемите на общественото здраве, неправителствени организации и МЗ при изпълнение на дейностите по държавен здравен контрол, надзор на заразните болести, профилактика на болестите и промоция на здраве.
13. Провеждане на системни дейности за подготовка и повишаване на квалификацията на кадрите от РЗИ.
14. Подобряване ефективността на действащите на регионално ниво съвети по определени здравни проблеми.